Sabrata
<s>Sabrata, Sabratah ili Siburata () je bila najzapadniji od tri grada Rimskog Carstva koji su se zajedno zvali Tripolitanija.</s><s>Nalazi se na afričkoj obali Sredozemlja, u sjeverozapadnom kutu današnje Libije, oko 65 km zapadno od Tripolija (antička Oea).</s><s>Upisan je 1982. godine UNESCO-v popis mjesta svjetske baštine u Africi zbog izvanredno sačuvanih rimskih spomenika od kojih je i jedina sačuvana scena jednog rimskog teatra.</s>

<s>Historija</s>

<s>Sabartu su vjerojatno osnovali Feničani oko 500. pne. kao trgovački postaju s lukom koja je opsluživala afričko zaleđe.</s><s>Feničani su mu dali libijsko-berbersko ime Sbrt'n, što navodi na zaključak kako je na ovom mjestu bilo još starije naselje domorodaca.</s>

<s>Sabrata je postala dio kratkotrajnog numidskog kraljevstva Masinisa prije no što je romanizirana u 2. i obnovljena u 3. vijeku.</s><s>Sabrata je doživjela vrhunac za vladavine Septimija Severa koji je rođen u obližnjoj Leptis Magni.</s><s>Luka iz Sabrate je opsluživala Rim robama iz središnje Afrike do koje je dolazila preko grada Cydamusa (današnji Gadames).</s>

<s>Grad je strašno stradao u potresima u 4. vijeku od kojih je najgori bio onaj iz 365. godne.</s><s>Bizantski upravitelji su ga obnovili, ali dosta skromnije.</s><s>Vandali su opustošili Sabratu i srušili joj zidine 455. godine.</s><s>U nekoliko stotinu godina nakon arapskog osvajanja Magreba trgovina se premjestila u druge pomorske gradove i Sabrata je ostala samo selo.</s>

<s>Tokom aktualnog Rata u Libiji, Sabrata je isprva bila u rukama pobunjenika, ali je od 2. 3. 2011. ponovno u rukama pro-Gadafijevih snaga.</s><s>Generalna direktorica UNESCO-a, Irina Bokova, je pozvala obje strane da poštuju hašku Konvenciju o zaštiti kulturne baštine iz 1954. godine kako bi se zaštitili vrijedni spomenici u Libiji.</s>

<s>Znamenitosti</s>

<s>Veličanstveni teatar u kojem je sačuvana jedinstvena trokatna mramorna scena pozornice potječe najvjerojatnije iz vladavine cara Komoda (161–192).</s><s>Teatar je imalo oko 5000 sjedala, a prednja strana pozornice (pulpitum) je bila bogato ukrašena reljefima historijskih, vjerskih i dramskih prizora u čijem središtu su bile uokvirene dvije božice koje su alegorijski predstavljale Rim i Sabratu.</s>

<s>Pored teatra iz 3. vijeka, Sabrata ima i brojne druge rimske spomenike poput amfiteatra koji je imao i podzemne prolaze, a tu su i Kapitolij, hramovi Liber Pater, Herkulesa, Serapisa i Izide, te Justinijanova kršćanska bazilika.</s><s>Mnoge građevine i vile su bile ukrašene raskošnim podnim mozaicima, poput onih u kući Jasona Magnusa, ili u termama koje su imale pogled na morsku obalu.</s>

<s>U dva muzeja na lokalitetu čuvaju se iskopani spomenici poput grobnih predmeta, kovanica, porculana, feničanskih starina, rimskih skulptura i zidnih mozaika iz bizantskog perioda.</s>

<s>Izvori</s>

<s>Vanjske veze</s>

<s>"Sabrata, Libija" Falling Rain Genomics, Inc.</s><s>Fotografije Sabrate</s>

<s>Gradovi u Libiji
Fenički gradovi
Rimski gradovi u Africi
Arheološka nalazišta u Libiji
Rimska arheološka nalazišta u Libiji
Svjetska baština u Libiji</s>

